Eplik raiub Tauno Kangrole korralikult ära: linnapildis peame selle venna käkerdisi nägema niigi kogu aeg

EMA 2020. galast tegi otseülekande ka Kanal 11, kus muusikuid intervjueerisid "Õhtu" saatejuhid. Vaiko Eplik ei hoidnud ennast tagasi ja ütles ausalt välja, mida ta Tauno Kangro poolt valmistatud auhindadest arvab.

"Mul on veel üks põhjus, miks on mulle on pigem kergendus auhinnast pääseda. Mul on väga ilus kodu. Sellest aastast teeb aga auhinnad Tauno Kangro. Ma tahaks öelda, et Kangro ei ole skulptor. Isegi, kui temast paremat skulptorit Keskerakonnas ei ole. See ei ole kunst. Mul on väga hea meel, et minu koju sellist asja ei tule. Ma loodan, et järgmisel aastal on meil jälle ilusad Eesti Muusikaauhinnad, sest linnapildis peame me selle venna käkerdisi nägema niigi kogu aeg," põrutas Eplik otse-eetris.